ddrg/super_eurlex huggingface dataset:
odstavek 17 se nadomesti z naslednjim:

„17. Z odstopanjem od odstavkov 1 in 2 lahko pristojni organi države članice odobrijo sprostitev nekaterih zamrznjenih sredstev ali gospodarskih virov, ki pripadajo subjektom, navedenim pod vnosi 53, 54, 55, 79, 80, 81, 82, 108, 126 in 127 pod naslovom „Subjekti“ v Prilogi, ali dajanje na razpolago nekaterih sredstev ali gospodarskih virov tem subjektom pod pogoji, ki se pristojnim organom zdijo primerni, in potem ko so ugotovili, da so taka sredstva ali gospodarski viri potrebni za nakup, uvoz ali prenos kmetijskih in živilskih proizvodov, vključno s pšenico in gnojili.

Z odstopanjem od odstavkov 1 in 2 lahko pristojni organi države članice na podlagi specifične ocene vsakega primera posebej za vsako posamezno zadevno transakcijo odobrijo sprostitev določenih zamrznjenih sredstev ali gospodarskih virov, ki pripadajo fizičnim osebam, navedenim pod naslovom „Osebe“ v Prilogi, ki so imele pred uvrstitvijo na seznam pomembno vlogo v mednarodni trgovini s kmetijskimi in živilskimi proizvodi, vključno s pšenico in gnojili, ali dajanje na razpolago nekaterih sredstev ali gospodarskih virov tem osebam pod pogoji, ki se pristojnim organom zdijo primerni, in potem ko so ugotovili, da so taka sredstva ali viri potrebni za prodajo, dobavo, prenos ali izvoz kmetijskih in živilskih proizvodov, vključno s pšenico in gnojili, v tretje države, da se zagotovi varnost preskrbe s hrano.

Zadevna država članica pri odobravanju takih postopkov tesno sodeluje s Komisijo. O vseh odobritvah, izdanih na podlagi tega odstavka, obvesti druge države članice v dveh tednih po odobritvi.“;
(2)

Evropska služba za zunanje delovanje (ESZD) od 1. junija 2021 organizira ter vodi evakuacijo Afganistancev, zlasti tistih, ki so delali za posebnega predstavnika EU v Afganistanu, imenovanega s Skupnim ukrepom Sveta 2001/875/SZVP (2), ali EUPOL AFGHANISTAN ustanovljenega s Skupnim ukrepom Sveta 2007/369/SZVP (3), drugih posebej ranljivih Afganistancev, ki so sodelovali z Unijo, in njihovih bližnjih sorodnikov.
(2)

Dne 20. avgusta 2020 je bil Aleksej Navalni, prominenten ruski opozicijski voditelj, zastrupljen z živčnim bojnim strupom iz skupine novičok, kar so potrdili specializirani laboratoriji v Nemčiji, Franciji in na Švedskem in tudi Organizacija za prepoved kemičnega orožja (OPCW). V skladu s Konvencijo o prepovedi razvoja, proizvodnje, kopičenja zalog in uporabe kemičnega orožja ter o njegovem uničenju (v nadaljnjem besedilu: Konvencija o kemičnem orožju) gre pri tej zastrupitvi za uporabo kemičnega orožja in resno kršitev mednarodnega prava. Unija ponovno izraža globoko zaskrbljenost, ker se Ruska federacija ni odzvala na mednarodne pozive k temeljiti in transparentni preiskavi poskusa atentata na Alekseja Navalnega.
(9)

Na podlagi „Zakona o zaposlovanju št. XII-2470“ z dne 21. junija 2016, kakor je bil spremenjen z „Zakonom št. XIII-3005“ z dne 4. junija 2020, kot je navedeno v členu 3, točka (b), Izvedbenega sklepa (EU) 2020/1350, in kasneje spremenjenega z „Zakonom št. XIV-351“ z dne 27. maja 2021, so se pred 1. julijem 2021 subvencije izplačevale tudi delavcem, ki so se vrnili po obdobju brez dela, in sicer za obdobje do šest mesecev po vrnitvi na delo. Ob upoštevanju zgornje meje minimalne plače ali dvakratnika minimalne plače glede na gospodarsko dejavnost, ki jo izvaja delodajalec, lahko znesek subvencij, izplačan v prvem in drugem mesecu po vrnitvi na delo, znaša do 100 % plače zaposlenega, v tretjem in četrtem mesecu do 50 % ter v petem in šestem mesecu do 30 %. Od 1. julija 2021 so se izplačevale subvencije za zaposlene, ki se vrnejo po obdobju brez dela, in sicer do dveh mesecev po vrnitvi na delo. Subvencija v prvem mesecu znaša 100 % plače zaposlenega, vendar ne več kot 0,9-kratnik minimalne plače, in v drugem mesecu 100 % plače zaposlenega, vendar ne več kot 0,6-kratnik minimalne plače. Za navedene subvencije se lahko šteje, da so podobne shemam skrajšanega delovnega časa iz Uredbe (EU) 2020/672, saj je bil njihov namen zagotoviti dohodkovno podporo zaposlenim in ohraniti obstoječa delovna razmerja.
(3)

Urad Združenih narodov za droge in kriminal in Urad Združenih narodov za boj proti terorizmu sta 7. junija 2022 oziroma 6. septembra 2022 kot izvajalski agenciji zaprosila za sedemmesečno podaljšanje obdobja izvajanja Sklepa (SZVP) 2018/1939 do 30. junija 2023 zaradi nadaljnje zamude pri izvajanju projektnih dejavnosti na podlagi Sklepa (SZVP) 2018/1939, ki je posledica pandemije COVID-19.
Polkovnik Haj Ahmed Mirzaei je od leta 2018 vodja iranske policije za moralo v Teheranu.

Policija za moralo deluje v sklopu iranskih sil pregona in specialne policijske enote, ki zagotavlja izvrševanje strogih pravil oblačenja za ženske, vključno z obveznim nošenjem naglavne rute. Policija za moralo je uporabila protipravno silo proti ženskam, ker niso upoštevale iranskih zakonov o hidžabu, odgovorna pa je tudi za spolno nasilje in nasilje na podlagi spola, samovoljne aretacije in priprtja ter pretirano nasilje in mučenje.

Policija za moralo je 13. septembra 2022 v Teheranu samovoljno aretirala 22-letno Mahso Amini, ker naj ne bi pravilno nosila hidžaba. Dekle so nato odpeljali na sedež policije za moralo na ‚izobraževalni in usmerjevalni tečaj‘. Po zanesljivih poročilih in pričevanjih naj bi jo v priporu brutalno pretepli in z njo okrutno ravnali, zaradi česar je bila hospitalizirana in potem 16. septembra 2022 tudi umrla. Nasilno ravnanje policije za moralo ni omejeno zgolj na ta incident in je bilo obširno dokumentirano.

Mirzaei kot vodja policije za moralo v Teheranu odgovarja za njena dejanja, in sicer tudi na sedežu policije, kjer so Amino pretepli in z njo okrutno ravnali. Zato je odgovoren za hude kršitve človekovih pravic v Iranu.
(3)

Izvajalski partner, Program Združenih narodov za razvoj, ki deluje v imenu Centra jugovzhodne in vzhodne Evrope za nadzor nad osebnim in lahkim orožjem, je zaprosil za trimesečno podaljšanje obdobja izvajanja Sklepa (SZVP) 2018/1788 do 17. januarja 2023 zaradi nadaljnje zamude pri izvajanju projektnih dejavnosti na podlagi Sklepa (SZVP) 2018/1788, ki je posledica pandemije COVID-19.
(2)

Na podlagi pregleda, ki ga je opravil Svet, bi bilo treba vnose za štiri osebe, zoper katere se je uporaba omejevalnih ukrepov iztekla 6. septembra 2022, ter informacije o njihovi pravici do obrambe in pravici do učinkovitega sodnega varstva črtati iz priloge k Sklepu 2014/119/SZVP.
Muhammad AL-SALTI je vrhovni poveljnik palestinske osvobodilne vojske, vpleten v novačenje Palestincev za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

Abu Hani SHAMMOUT je nekdanji sirski vojaški častnik in vodja gibanja ‚al-Ahdat al-Omariya‘, ki je skupaj z rusko stranjo odgovoren za novačenje sirskih plačancev iz Yalde, Babile in Beit Sahema, ki ležijo južno od Damaska, za vojskovanje na strani ruskih sil v Libiji in Ukrajini. Skupina Wagner Group ga je neposredno zadolžila za nadzorovanje novačenja veteranov. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

Nabeul AL-ABDULLAH je poveljnik nacionalnih obrambnih sil v mestu Suqaylabiyah. Vse od začetka ruske vojne agresije nadzoruje novačenje sirskih plačancev za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

Simon AL WAKIL je poveljnik nacionalnih obrambnih sil v mestu Maharda (Hama). Neposredno sodeluje s poveljstvom ruskih sil v Siriji in je aktiven posrednik v operacijah novačenja za vojskovanje v Ukrajini na strani Rusije. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.

1180.

Fawaz Mikhail GERGES – فواز ميخائيل جرجس

Funkcija: poslovnež in izvršni direktor družbe Al-Sayyad Company for Guarding and Protection Services Spol: moški

Fawaz Mikhail Gerges je direktor Al-Sayyad Company for Guarding and Protection Services Ltd, sirske zasebne varnostne družbe ustanovljene leta 2017, ki jo nadzoruje skupina Wagner Group v Siriji, ki je aktivna pri zaščiti ruskih interesov (fosfati, plin in varovanje naftnih lokacij). Odgovoren je za novačenje plačancev v korist ruskih sil v Libiji in Ukrajini. S tem je odgovoren za ukrepe in politike, ki spodkopavajo ozemeljsko nedotakljivost, suverenost in neodvisnost Ukrajine oziroma stabilnost ali varnost Ukrajine.
(2)

Svet je 12. decembra 2016 sprejel Sklep (SZVP) 2016/2231 (2) kot odziv na oviranje volilnega procesa in kršitve človekovih pravic v Demokratični republiki Kongo. S Sklepom (SZVP) 2016/2231 je bil spremenjen Sklep 2010/788/SZVP in v členu 3(2) tega sklepa so bili uvedeni avtonomni omejitveni ukrepi.
„13.

Zmogljivosti za oskrbo z električno energijo v izrednih razmerah Naloge Zagotavljanje rezervnega napajanja v izrednih razmerah. Zagotavljanje osebja za uporabo, sestavljanje/razstavljanje, namestitev/odstranjevanje, upravljanje in vzdrževanje zmogljivosti za oskrbo z električno energijo v izrednih razmerah, kadar je to potrebno. V primeru predaje se pred umikom osebja iz zmogljivosti usposobi ustrezno osebje (lokalno in/ali mednarodno). Zmogljivosti Enote za oskrbo z električno energijo v izrednih razmerah za proizvodnjo in/ali zagotavljanje električne energije v izrednih razmerah na kraju samem, po potrebi v kombinaciji z drugimi sistemi, kot so baterije ali sistemi sončnih panelov, ki lahko zagotavljajo električno energijo vsaj en mesec. Glavne komponente Električni agregati različnih velikosti, da se omogočita prilagodljivost in nadgradljivost. Ustrezni sistemi za povezljivost, sinhronizacijo, spremljanje in prenos električne energije, da se omogočita povezava zmogljivosti s prizadetimi objekti in vzporedno krmiljenje enot. Ustrezno število rezervnih delov in drugega potrošnega materiala za delovanje zmogljivosti, kot so baterije, oprema za zajemanje električne energije, oprema za povezljivost in sinhronizacijo, gorivo, druge vrste aparatov in povezane storitve. Ustrezni postopki za zagotovitev oskrbe z gorivom v izrednih razmerah za delovanje zmogljivosti. Ustrezni postopki za prevoz, uporabo, sestavljanje/razstavljanje, namestitev/odstranjevanje, upravljanje in vzdrževanje zmogljivosti za oskrbo z električno energijo v izrednih razmerah. Svetlobna oprema za zasilno razsvetljavo prizadetega območja in sistemi za zaščito pred strelo. Ustrezni skladiščni prostori. Ustrezno usposobljeno osebje in sredstva za uporabo, sestavljanje, namestitev, upravljanje in vzdrževanje zmogljivosti za oskrbo z električno energijo v izrednih razmerah. Samozadostnost Uporablja se člen 12(3), točka (a), Izvedbenega sklepa 2014/762/EU (1). Napotitev Razpoložljivost za odhod tehnične ekipe in odpremo komponent, pripravljenih za uporabo, največ 12 ur po sprejetju ponudbe.
(3)

Delegirana uredba Komisije 2020/687 (2) dopolnjuje pravila za obvladovanje bolezni s seznama iz člena 9(1), točke (a), (b) in (c), Uredbe (EU) 2016/429, ki so opredeljene kot bolezni kategorij A, B in C v Izvedbeni uredbi Komisije (EU) 2018/1882 (3). Zlasti členi 63 do 66 Delegirane uredbe (EU) 2020/687 določajo nekatere ukrepe, ki jih je treba sprejeti v primeru uradne potrditve izbruha bolezni kategorije A pri divjih živalih, vključno z afriško prašičjo kugo pri divjih prašičih. Navedene določbe zlasti predvidevajo vzpostavitev okuženega območja ter prepovedi premikov divjih živali vrst s seznama in njihovih proizvodov živalskega izvora.
Območje v občini Rim z naslednjimi mejami: • proti jugu: Circonvallazione Clodia, Via Cipro, Via di San Tommaso D’Acquino, Via Arturo Labriola, Via Simone Simoni, Via Pietro De Cristofaro, Via Baldo Degli Ubaldi; • proti jugozahodu: Via di Boccea do križišča z Via della Storta; • proti zahodu-severozahodu: Via della Storta, Via Cassia (SS2) do križišča z Via Cassia Veientana (SR 2bis); • proti jugovzhodu: Via Cassia Veientana (SR 2bis) do križišča z avtocestnim obročem A90 (Grande Raccordo Anulare), avtocestni obroč A90 do križišča z reko Tiber; • proti vzhodu-jugovzhodu: reka Tiber.

31. avgust 2022
(1)

člen 2 se nadomesti z naslednjim: „Člen 2 Cilji Strateški cilji EUAM Iraq so: (1) strateško svetovanje in strokovna pomoč iraškim oblastem o civilnih vidikih reform varnostnega sektorja, tudi nacionalne varnostne strategije, povezanih nacionalnih strategij in drugih prednostnih nalog na področju nacionalne varnosti; (2) analiza, ocena in opredelitev možnosti za nadaljnje ukrepanje Unije na nacionalni, regionalni in provincialni ravni za odziv na potrebe pri reformi sektorja civilne varnosti; (3) skupaj z delegacijo Unije omogočati in olajševati podporo načrtovanja in izvajanja s strani Unije in držav članic na področju reforme sektorja civilne varnosti, in s tem zagotavljati skladnost ukrepanja Unije.“
(3)

Vstavi se naslednji člen: „Člen 2z 1. Vsem podjetjem za cestni prevoz s sedežem v Belorusiji je prepovedan cestni prevoz blaga na ozemlju Unije, vključno s tranzitom. 2. Prepoved iz odstavka 1 se ne uporablja za podjetja za cestni prevoz, ki prevažajo pošto kot univerzalno storitev. 3. Prepoved iz odstavka 1 se ne uporablja do 16. aprila 2022 za prevoz blaga, ki se je začel pred 9. aprilom 2022, pod pogojem, da za vozilo podjetja za cestni prevoz velja naslednje: (a) na ozemlju Unije je bilo že dne 9. aprila 2022 ali (b) za vrnitev v Belorusijo je potreben tranzit skozi Unijo. 4. Z odstopanjem od odstavka 1 lahko pristojni organi države članice dovolijo prevoz blaga podjetju za cestni prevoz s sedežem v Belorusiji, če pristojni organi ugotovijo, da je tak prevoz potreben za: (a) nakup, uvoz ali prevoz zemeljskega plina in nafte, vključno z rafiniranimi naftnimi derivati, ter titana, aluminija, bakra, niklja, paladija in železove rude v Unijo; (b) nakup, uvoz ali prevoz farmacevtskih, medicinskih, kmetijskih in živilskih proizvodov, vključno s pšenico in gnojili, katerih uvoz, nakup in prevoz je dovoljen v skladu s tem sklepom; (c) humanitarne namene; ali (d) delovanje diplomatskih in konzularnih predstavništev Unije in držav članic v Belorusiji, vključno z delegacijami, veleposlaništvi in predstavništvi ali mednarodnimi organizacijami v Belorusiji, ki uživajo imunitete v skladu z mednarodnim pravom. 5. Zadevna država članica v dveh tednih po odobritvi obvesti druge države članice in Komisijo o vseh odobritvah, izdanih na podlagi odstavka 4.“.
PRILOGA

Na seznam iz Priloge k Sklepu 2014/932/SZVP (Seznam oseb in subjektov iz členov 1(1), 2a(1) ter člena 2b(1) in (2)) se dodata naslednji podnaslov in subjekt:

„SUBJEKTI

1. THE HOUTHIS (HUTIJEVCI) ( *1 ) (tudi: (a) ANSARALLAH; (b) ANSAR ALLAH; (c) PARTISANS OF GOD; (d) SUPPORTERS OF GOD).

Informacije: Hutijevci izvajajo dejavnosti, ki ogrožajo mir, varnost in stabilnost Jemna.

Datum uvrstitve na seznam ZN:24. 2. 2022.

Dodatne informacije iz povzetka razlogov za uvrstitev na seznam, ki jih je pripravil Odbor za sankcije:

Hutijevci izvajajo napade na civiliste in civilno infrastrukturo v Jemnu, izvajajo politiko spolnega nasilja in represije nad politično aktivnimi in zaposlenimi ženskami, novačijo in izkoriščajo otroke, spodbujajo nasilje nad določenimi skupinami, tudi na podlagi veroizpovedi in narodnosti, ter neselektivno uporabljajo mine in improvizirane eksplozivne naprave na zahodni obali Jemna. Hutijevci prav tako ovirajo dostavo humanitarne pomoči v Jemen, dostop do nje ali njeno razdeljevanje v državi. Hutijevci prav tako ovirajo dostavo humanitarne pomoči v Jemen, dostop do nje ali njeno razdeljevanje v državi.

Hutijevci izvajajo napade na trgovski ladijski promet v Rdečem morju z uporabo improviziranih eksplozivnih plovil in morskih min.

Hutijevci poleg tega nenehno izvajajo čezmejne teroristične napade na civiliste in civilno infrastrukturo v Kraljevini Saudovi Arabiji in Združenih arabskih emiratih ter grozijo z izvedbo namernih napadov na civilne objekte.
„3.

‚opredeljeni zaposleni‘ pomeni: (a) vse zaposlene in kategorije zaposlenih v nadzorovani kreditni instituciji, katerih poklicne dejavnosti pomembno vplivajo na profil tveganosti kreditne institucije in ki so določeni v točkah (a) do (c) člena 92(3) Direktive 2013/36/EU, ter (b) vse druge zaposlene in kategorije zaposlenih, ki niso izrecno določeni v točkah (a) do (c) člena 92(3) Direktive 2013/36/EU in katerih poklicne dejavnosti podobno pomembno vplivajo na profil tveganosti nadzorovane kreditne institucije kot dejavnosti zaposlenih ali kategorij zaposlenih, opredeljenih v skladu s členom 4 Delegirane uredbe (EU) 2021/923.“;
(1)

Postopek posvetovanj z Republiko Burundi na podlagi člena 96 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil nazadnje spremenjen, je bil zaključen s Sklepom Sveta (EU) 2016/394 (3). Na predlog Komisije v dogovoru z visokim predstavnikom Unije za zunanje zadeve in varnostno politiko (VP) so bili sprejeti ustrezni ukrepi, kot so določeni v Prilogi k navedenemu sklepu.
(1)

S Sklepom Komisije 2004/613/ES (1) je bila ustanovljena svetovalna skupina za prehranjevalno verigo ter zdravje živali in rastlin. Komisija se je s to skupino posvetovala o svojem delovnem programu na področju varnosti hrane in krme, označevanja in predstavitve hrane in krme, prehrane ljudi v zvezi z živilsko zakonodajo, zdravja in dobrobiti živali ter zdravja rastlin, pa tudi o vsakem ukrepu, ki ga je morala sprejeti ali predlagati na navedenih področjih.
Člen 3

Merila za sprejetje odločitev o izdaji prepustnic Unije na podlagi prenesenega ali nadalje prenesenega pooblastila

2. Izdaja prepustnice Unije družinskemu članu zaposlenega v ECB ali zaposlenega v ECB po pogodbi o kratkoročni zaposlitvi je mogoča le v izjemnih okoliščinah in izključno v interesu Unije. Prepustnica Unije se v primeru dolgotrajnega bivanja zunaj Unije, vključno z dolgoročno napotitvijo, odobri izključno za varno in pravilno delovanje služb, če to upravičujejo izjemne okoliščine in nezmožnost uporabe nacionalnih potnih listov ali potnih listin, zlasti če se prepustnica Unije zahteva za potovanja, uradno obveščanje in bivanje v tretji državi. Veljavnost prepustnice Unije za družinskega člana nikoli ne presega veljavnosti prepustnice Unije za zaposlenega ali zaposlenega po pogodbi o kratkoročni zaposlitvi.
(1)

Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov prenehale opravljati dejavnosti, ter pomoč pri njihovi ponovni vključitvi na trg dela.
(2)

Devetnajst držav članic euroobmočja je ECB v odobritev predložilo svoje zahteve za odobritev obsega izdaje kovancev v letu 2022, dopolnjene s pojasnili o metodologiji napovedovanja. Nekatere od teh držav članic so zagotovile tudi dodatne informacije v zvezi s tečajnimi kovanci, ki se predložijo, če so te informacije na voljo in jih zadevne države članice štejejo za pomembne za utemeljitev svoje zahteve.
(2)

Uredba (EU) 2021/953 omogoča priznavanje COVID-19 potrdil, ki jih tretje države izdajo državljanom Unije in njihovim družinskim članom, če Komisija ugotovi, da so navedena COVID-19 potrdila izdana v skladu s standardi, ki se štejejo za enakovredne standardom, določenim v skladu z navedeno uredbo. Poleg tega morajo države članice v skladu z Uredbo (EU) 2021/954 Evropskega parlamenta in Sveta (2) pravila, določena v Uredbi (EU) 2021/953, uporabljati za državljane tretjih držav, ki ne spadajo v področje uporabe navedene uredbe, vendar se zakonito nahajajo ali prebivajo na njihovem ozemlju in so upravičeni do potovanja v druge države članice v skladu s pravom Unije. Zato bi se morale vse ugotovitve o enakovrednosti, določene v tem sklepu, uporabljati za potrdila o cepljenju proti COVID-19, ki jih Republika Tunizija izda državljanom Unije in njihovim družinskim članom. Podobno bi se morale na podlagi Uredbe (EU) 2021/954 take ugotovitve o enakovrednosti uporabljati tudi za potrdila o cepljenju proti COVID-19, ki jih Republika Tunizija izda državljanom tretjih držav, ki se zakonito nahajajo ali prebivajo na ozemlju držav članic pod pogoji iz navedene uredbe.
(2)

Biocidni proizvod vsebuje zelo nizke koncentracije treh neaktivnih snovi, ki so rezidualni monomeri silicijeve emulzije in so dodane kot sredstvo proti penjenju med proizvodnim postopkom: oktametilciklotetrasiloksan (D4) v koncentraciji 0,000024 masnega deleža v % (mas. %); dekametilciklopentasiloksan (D5) v koncentraciji 0,000054 mas. % in dodekametilcikloheksasiloksan (D6) v koncentraciji 0,00008 mas. %. D4, D5 in D6 so bile opredeljene (3) kot obstojne, bioakumulativne in strupene (PBT) ter zelo obstojne in zelo bioakumulativne (vPvB) v skladu s Prilogo XIII k Uredbi (ES) št. 1907/2006 Evropskega parlamenta in Sveta (4).
(3)

Predlagani poenoteni posebni dogovor bi javnim naročnikom v državah z nizkimi in srednjimi dohodki, ki kupujejo blago in storitve, ki so predmet uradne podpore za izvozne kredite, omogočil, da v 12-mesečnem obdobju namesto 15 % pogodbene vrednosti izvoza, kot se zahteva v členu 11, točka (a), Sporazuma, izvedejo pologe v višini najmanj 5 % pogodbene vrednosti izvoza. To bi po drugi strani pomenilo povečanje omejitve največje uradne podpore, ki jo udeleženke lahko zagotovijo na podlagi člena 11, točka (c), Sporazuma, z zgornje meje 85 % na 95 % pogodbene vrednosti izvoza za isto časovno obdobje.
(3)

Unija je zavezana tesnemu sodelovanju v podporo močni, neodvisni in uspešni Gruziji, ki temelji na pridružitvenem sporazumu med Evropsko unijo in Evropsko skupnostjo za atomsko energijo in njunimi državami članicami na eni strani ter Gruzijo na drugi strani (2), vključno s poglobljenim in celovitim območjem proste trgovine, ter prizadevanju za politično pridruževanje in gospodarsko povezovanje, hkrati pa odločno podpira ozemeljsko celovitost Gruzije znotraj njenih mednarodno priznanih meja. Unija in Gruzija bosta v skladu s členom 5 pridružitvenega sporazuma med EU in Gruzijo še naprej krepili dialog in sodelovanje ter spodbujali postopno zbliževanje na področju zunanje in varnostne politike, vključno s skupno varnostno in obrambno politiko ter bosta obravnavali zlasti vprašanja preprečevanja konfliktov, mirnega reševanja sporov in kriznega upravljanja, regionalne stabilnosti, razoroževanja, neširjenja orožja, nadzora nad orožjem in nadzora nad izvozom.
(1)

Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Azerbajdžansko republiko na drugi strani (v nadaljnjem besedilu: Sporazum) je bil podpisan 22. aprila 1996 in je začel veljati 1. julija 1999.